गोला पार्क में बुधवार को आयोजित धरना-प्रदर्शन में वक्ताओं ने कहा कि सरकार एनआईटी के स्थाई कैंपस की स्थापना में देरी कर यहां के लोगों की उपेक्षा कर रही है। कहा ग्रामीणों द्वारा भूमि देने के बावजूद मामले में सरकार की कार्यप्रणाली सवालों के घेरे में हैं। वक्ताओं ने कहा एनआईटी को लेकर सरकार जितनी देर करेगी आंदोलन और उग्र होता जाएगा। समिति के अध्यक्ष अनिल स्वामी ने कहा कि सरकार की हठधर्मिता के विरोध में 10 जनवरी को नगर क्षेत्र में महारैली आयोजित की जाएगी। 17 जनवरी को नगर क्षेत्र के समस्त स्कूल, सरकारी व निजी कार्यालय सहित बाजार बंद रखे जाएंगे। धरना देने वालों में व्यापार संघ अध्यक्ष हिमांशु अग्रवाल, छात्र संघ अध्यक्ष सुधीर जोशी, पूर्व उपाध्यक्ष अंकित कपरवाण, वीरेंद्र सिंह नेगी, भूपेंद्र पुंडीर, उदयराम लखेड़ा, मुकेश अग्रवाल, विकास कठैत, विमला कोटियाल, ललित मोहन बलोदी, सूरज सेमवाल, धीरेंद्र रावत, सुरजीत बिष्ट, नीरज, देव राघवेंद्र चौधरी आदि शामिल रहे।